**О Д Г О В О Р**

на дополнително пратеничко прашање од пратеникот Сулејман Рушити поставено на 62-та седница на Собранието на Република Македонија

одржана на 25 јуни 2009 година

Одговорот што го добивте од страна на Минстерството за транспорт и врски, на прашањето поставено на Педесет и седмата седница на Собранието на Република Македонија, одржана на 28 мај 2009 година, се однесуваше на проектот за изградба на фекална канализација во село Чајле. Точно е тоа дека општина Гостивар не доставила барање за користење на финансиски средства за изградба на канализациона мрежа во село Чајле, туку доставила барање за користење на финансиски средства за изградба на фекална канализација за населено место Чегране, за кој проект од Министерството за транспорт и врски се одобрени финансиски средства во висина од 3.000.000,00 денари.

Што се однесува до проектот за изградба на патот до село Чајле, Ве известувам дека Владата на Република Македонија отпочна со реализација на Програмата за рехабилитација и реконструкција на регионалната и локалната патна мрежа во Република Македонија. Во рамките на овој проект општините изработуваа проекти за реконструкција и рехабилитација на локалните патишта и истите ги доствуваа до Агенцијата за државни патишта. Врз основа на досега поднесените апликации само 33 општини со вкупно 81 проект имаат комплетирано документација.

Општина Гостивар доставила проект за изградба на патниот правец од Железничка станица до Старо Чајле, во должина од 1350 метри. Овој проект е одобрен од страна на Агенцијата за државни патишта и во моментот е распишан тендер за избор на изведувач. По завршување на тендерската постапка ќе се започне со изградба на тој патен правец.